Nonii.. köök hakkab valmis saama, viimased detailid veel. Süüa on täitsa inimlik ja mõnuski teha, vesi ja äravool ka olemas- no ei oska enam muud tahta. Ei saanud päris unistuste kööki  aga selline jõuab ehk kunagi hiljem- siis kui ma miljokaks hakanud olen :P  Niikaua aga kuni miskit sellist juhtub, pakun teile ühe pirnikoogi. Retsepti võtsin raamatust "100 kooki 3", nimetuseks tal karamellimaitseline pirnikook.    Retsept siis järgmine:  Põhi- 4 dl nisujahu  150g külma võid  1,5 sl sidrunimahla  1-2 sl külma vett  veidike soola    Täidis- 1 dl karamellkastet  2 muna  0,5 dl suhkrut  200g maitsestamata toorjuustu  1 sl  nisujahu  1 tl kaneeli  1 tl vanillisuhkrut  6 pirni    Karamellkaste-2 dl 35% rõõska koort  2 sl pruuni suhkrut  3 sl valget suhkrut  1 sl võid  1 tl vanillisuhkrut    Kate- 100g võid  1 dl tumedat suhkrut  2 dl nisujahu  2 dl kreeka pähkleid    Näpi koogipõhja ained tainaks, suru küpsetuspaberiga vooderdatud 26cm lahtikäiva koogivormi põhja ja äärtele. Hoia vormi külmkapis kuni täidist ja kastet teed. Valmista karamellkaste:  sega koor suhkrutega, tõsta pliidile ja keeda madalal temperatuuril aegajalt segades 10-15 min või kuni segu paksenemiseni. Siis lisa või ja vanill. Täidise jaoks sega valmis kaste, munad, suhkur ja toorjuust. Lisa nisujahu, maitseained ja seejärel puhastatud ja tükeldatud pirnid. Vala täidis põhjale ja küpseta 200-kraadises ahjus 20 min. Vähenda temperatuuri 175ni ning küpseta veel 10 min. Samal ajal valmista kate: sulata või ja sega suhkruga, lisa jagu ja tükeldatud pähklid. Pudenda kate koogile ja  küpseta veel 20 min. Mulle isiklikult maitses ta jahtunud rohkem.. aga soojalt külma piimaga maitses ka hästi :)